Videó rendszer tervezését védelmi koncepció készítése után érdemes elkezdeni. Koncepció alapján lehet megválasztani a megvásárolni kívánt rendszer tudását.
Ilyen képességek lehetnek:
készült kép felismerhetőségi foka
kamerák felbontása, érzékenysége
felvételek adatkezelésének módja
Általánosságban elmondható, hogy ma már kizárólag IP alapú rendszer telepítése a jövőbemutató, hiszen erre a technológiára minden gyártónak van terméke. IP választás esetén könnyű az eszközök jövőbeni cseréje, vagy a rendszer bővítése. Léteznek különféle alternatív technológiák (AHD, HDTVI, HDCVI), melyek akkor javasoltak, amennyiben meglévő koax kábeleket vagyunk kénytelenek használni.
Természetesen – mint sok más beruházás esetén – erősen javasolt valamely ismert gyártótól beszerezni az összes komponenst, hogy homogén rendszerünk legyen, így elkerülhetők az inkompatibilitás miatti fejfájások, és egymásra mutogatások. Érdemes figyelemmel lenni arra is, hogy az adott brand-nek milyen jelenléte/képviselete van Magyarországon, hogy esetleges fennakadáskor milyen támogatásra lehet számítani.